આ પ્રસંગે પતંજલિ યોગ વિશ્વ વિદ્યાલય હરિદ્વારના યોગાચાયૅ દિનાદીદીએ બાબા રામદેવની યોગવિદ્યાનો પરિચય આપી જીવનમાં સફળતા મેળવવા માટે અને તંદુરસ્ત સમાજ નિર્માણ માટે યોગની આવશ્યકતા વિશે જણાવ્યું હતું કે આજે સ્વસ્થ ભારત માટે આપણે સૌએ સંકલ્પ લેવો જોઈએ, દરેક વ્યક્તિએ પોતાના જીવનમાં સફળતા મેળવવા માટે નિયમિત યોગ કરવા જોઈએ.યોગ કરવાથી મનને શાંતિ અને અપાર શક્તિ પ્રાપ્ત થાય છે. હરિદ્વારના યોગ શિક્ષક શ્રી બાબુભાઈએ યોગ અને પ્રાણાયામની પદ્ધતિનો પ્રત્યક્ષ ખ્યાલ આપી યોગ કરતી વખતે શું ધ્યાન રાખવું જોઈએ તેની માહિતી વિધાર્થીઓને વિગતે સમજાવી હતી. કાયૅકમની શરૂઆતમાં કોલેજના પ્રિન્સીપાલ ડૉ ઈશ્વરભાઈ પટેલે મહેમાનોનું સ્વાગત કરતા જણાવ્યું હતું કે આજે સ્વસ્થ ભારતના પાયામાં પતંજલિ યોગ સૂત્રો છે જેને કારણે ભારત વિશ્વના સૌથી શક્તિશાળી દેશ તરીકેની પ્રતિષ્ઠા પ્રાપ્ત કરી શક્યો છે. કાર્યક્રમ દરમિયાન વિધાર્થીઓને પ્રોત્સાહન પૂરું પાડવાનું કામ પ્રા.ડો.એસ.આઈ.ઠાકોરે કર્યું હતું. સમગ્ર કાર્યક્રમમાં કોલેજના તમામ સ્ટાફ સભ્યો અને ૨૦૦ થી વધુ વિદ્યાર્થીઓએ ભાગ લીધો હતો.સમગ્ર કાર્યક્રમનું આયોજન કરવામાં એન.એસ.એસ. પ્રોગ્રામ ઓફિસર શ્રી રમેશભાઈ માછી, શ્રી નિલેશભાઈ પટેલ તથા ડૉ.દક્ષાબેન ચૌહાણ અને એન.સી.સી. ઓફિસર શ્રી.પ્રા.જે.એમ.રાણા,પ્રા.રીતાબેન પટેલે ભારે મહેનત કરી હતી.